คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๒/๒๕๕๘เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่๒ ตามที่ได้มีการรายงานจากศูนย์บัญชาการแก้ไขปัญหาการทำการประมงผิดกฎหมายว่าปัจจุบันมีเรือประมงที่มีรายชื่ออยู่ในทะเบียนเรือเป็นจำนวนมากแต่จากการสำรวจกลับไม่พบเรือหรือเจ้าของเรือดังกล่าวเป็นจำนวนถึง ๘,๐๒๔ ลำกรณีเช่นนี้ได้ส่งผลกระทบต่อประสิทธิภาพของภาครัฐในการควบคุมปริมาณเรือให้พอเหมาะกับปริมาณทรัพยากรสัตว์น้ำตามมาตรฐานสากลซึ่งเป็นการส่งผลกระทบต่อความมั่นคงทางเศรษฐกิจของประเทศจึงจำเป็นต้องกำหนดให้เจ้าหน้าที่ของรัฐสามารถปรับปรุงระบบฐานข้อมูลทะเบียนเรือให้ตรงต่อความเป็นจริงอีกทั้งควรมีการควบคุมการออกอาชญาบัตรให้ใช้เครื่องมือทำการประมงเพื่อให้สอดคล้องกับปริมาณทรัพยากรสัตว์น้ำด้วยเช่นกัน อย่างไรก็ตาม เพื่อไม่ให้การกำหนดข้อห้ามในการใช้เครื่องมือทำการประมงที่มีอยู่แล้วบางประเภทส่งผลกระทบต่อผู้ทำการประมงมากจนเกินสมควรจึงสมควรกำหนดให้ขยายระยะเวลาในการกำหนดข้อห้ามดังกล่าวออกไปเพื่อให้ผู้ทำการประมงได้มีระยะเวลาในการจัดเตรียมเครื่องมือทำการประมงใหม่ที่เหมาะสมได้อาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ให้นายทะเบียนเรือตามกฎหมายว่าด้วยเรือไทยมีคำสั่งเพิกถอนทะเบียนเรือไทยสำหรับการประมงและจำหน่ายทะเบียนเรือออกจากสมุดทะเบียนสำหรับเรือไทยที่มีรายชื่ออยู่ในฐานข้อมูลทะเบียนเรือไทย จำนวน ๘,๐๒๔ ลำ ปรากฏรายชื่อตามบัญชีเรือประมงที่ต้องเพิกถอนทะเบียนเรือท้ายคำสั่งนี้ให้เจ้าของเรือส่งคืนใบทะเบียนเรือและใบอนุญาตใช้เรือภายในสามสิบวันนับแต่วันที่ได้รับแจ้งคำสั่งเป็นหนังสือจากนายทะเบียนเรือข้อ ๒ เพื่อควบคุมศักยภาพการทำการประมงให้สอดคล้องกับผลผลิตสัตว์น้ำสูงสุดที่สามารถทำการประมงได้อย่างยั่งยืนให้ดำเนินการดังนี้(๑)ห้ามมิให้นายทะเบียนเรือตามกฎหมายว่าด้วยเรือไทยทำการเปลี่ยนแปลงข้อมูลรายละเอียดในทะเบียนเรือของเรือประมงเกี่ยวกับขนาดตัวเรือหรือเปลี่ยนแปลงขนาดกำลังของเครื่องยนต์เว้นแต่การขอเปลี่ยนแปลงขนาดตัวเรือหรือเปลี่ยนแปลงขนาดกำลังของเครื่องยนต์เรือที่อยู่ในฐานข้อมูลของกรมเจ้าท่าที่ผ่านการสำรวจตามคำสั่งของศูนย์บัญชาการแก้ไขปัญหาการทำการประมงผิดกฎหมายและได้ผ่านการตรวจสอบและได้รับความเห็นชอบจากคณะทำงานซึ่งผู้บัญชาการศูนย์บัญชาการแก้ไขปัญหาการทำการประมงผิดกฎหมายแต่งตั้งให้คณะทำงานตามวรรคหนึ่งประกอบด้วยเจ้าหน้าที่เทคนิคผู้แทนกรมเจ้าท่า และผู้แทนกรมประมงมีอำนาจหน้าที่เช่นเดียวกับพนักงานตรวจเรือตามกฎหมายว่าด้วยเรือไทยและกฎหมายว่าด้วยการเดินเรือในน่านน้ำไทย ทั้งนี้ ให้คณะทำงานแจ้งผลการตรวจสอบตามวรรคหนึ่งเพื่อให้นายทะเบียนเรือตามกฎหมายว่าด้วยเรือไทยดำเนินการตามอำนาจหน้าที่ต่อไปโดยให้ถือผลการตรวจสอบของคณะทำงานเป็นใบตรวจเรือของพนักงานตรวจเรือของกรมเจ้าท่า(๒)ห้ามมิให้ผู้มีอำนาจในการอนุญาตตามกฎหมายว่าด้วยการประมงอนุญาตให้มีการโอนหรือเปลี่ยนแปลงชื่อผู้รับอนุญาตในอาชญาบัตรหรือใบอนุญาตให้ใช้เครื่องมือทำการประมงในทะเลทุกชนิดและทุกประเภทเว้นแต่การโอนให้บุพการี คู่สมรส ผู้สืบสันดาน หรือตามคำสั่งศาล(๓)ห้ามมิให้พนักงานเจ้าหน้าที่ตามกฎหมายว่าด้วยการประมงออกอาชญาบัตรหรือใบอนุญาตให้ใช้เครื่องมือทำการประมงในทะเลทุกชนิดเว้นแต่กรณีดังต่อไปนี้(ก)การออกอาชญาบัตรหรือใบอนุญาตให้ใช้เครื่องมือทำการประมงในทะเลสำหรับผู้ได้รับอาชญาบัตรหรือใบอนุญาตเดิมอยู่ในวันก่อนวันที่คำสั่งนี้มีผลใช้บังคับ(ข)การออกอาชญาบัตรหรือใบอนุญาตให้ใช้เครื่องมือทำการประมงสำหรับเรือประมงที่ได้ยื่นคำขอจดทะเบียนเรือกับกรมเจ้าท่าไว้ก่อนหรือในวันที่๖ สิงหาคม ๒๕๕๘ แต่ต้องดำเนินการให้แล้วเสร็จภายในสามสิบวันนับแต่วันที่คำสั่งฉบับนี้มีผลใช้บังคับ(ค)การออกอาชญาบัตรหรือใบอนุญาตให้ใช้เครื่องมือทำการประมงสำหรับผู้ซึ่งมีความประสงค์จะปรับเปลี่ยนอาชญาบัตรจากเครื่องมือทำการประมงที่มีการควบคุมจำนวนตามระเบียบกระทรวงเกษตรและสหกรณ์ว่าด้วยการปฏิบัติเกี่ยวกับการควบคุมจำนวนเครื่องมือทำการประมงอวนลาก อวนรุน พ.ศ.๒๕๓๙ และตามระเบียบกระทรวงเกษตรและสหกรณ์ว่าด้วยการปฏิบัติเกี่ยวกับการควบคุมจำนวนเครื่องมือทำการประมงปลากะตัก พ.ศ. ๒๕๔๓ไปเป็นอาชญาบัตรหรือใบอนุญาตให้ใช้เครื่องมือทำการประมงสำหรับทำการประมงประเภทอื่นหรือการออกอาชญาบัตรหรือใบอนุญาตให้ใช้เครื่องมือทำการประมงอวนรุนเคยตามวิธีการและขั้นตอนที่ศูนย์บัญชาการแก้ไขปัญหาการทำการประมงผิดกฎหมายประกาศกำหนดทั้งนี้จนกว่าผู้บัญชาการศูนย์บัญชาการแก้ไขปัญหาการทำการประมงผิดกฎหมายจะมีคำสั่งเป็นอย่างอื่นข้อ ๓ ผู้ใดฝ่าฝืนข้อ ๑ วรรคสองต้องระวางโทษปรับไม่เกินหนึ่งหมื่นบาทข้อ ๔ เพื่อให้ผู้ทำการประมงสามารถปรับปรุงเครื่องมือทำการประมงที่มีอยู่และเป็นการบรรเทาผลกระทบจากการกำหนดห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมืออวนลากที่มีขนาดช่องตาอวนก้นถุงเล็กกว่า ๕ เซนติเมตรช่องตาอวนก้นถุง เครื่องมืออวนลาก ตามข้อ ๒ (๕) แห่งคำสั่งหัวหน้าคณะรักษาความสงบแห่งชาติที่ ๒๔/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม เพิ่มเติม ลงวันที่ ๕ สิงหาคม ๒๕๕๘จึงให้ขยายระยะเวลาสำหรับการห้ามใช้หรือมีไว้ในครอบครองเพื่อใช้เครื่องมืออวนลากที่มีช่องตาอวนก้นถุงเล็กกว่า๕ เซนติเมตร เป็นตั้งแต่วันที่ ๓๑ ธันวาคม ๒๕๕๘ เป็นต้นไปข้อ ๕ ประกาศหรือคำสั่งของศูนย์บัญชาการแก้ไขปัญหาการทำการประมงผิดกฎหมายที่ออกตามข้อ๒ (๓) (ค) และข้อ ๒ วรรคสอง เมื่อได้ประกาศในราชกิจจานุเบกษาแล้ว ให้ใช้บังคับได้ข้อ ๖[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๑๑ พฤศจิกายน พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติ[เอกสารแนบท้าย]๑.รายชื่อตามบัญชีเรือประมงที่ต้องเพิกถอนทะเบียนเรือ แนบท้ายคำสั่งหัวหน้าคณะรักษาความสงบแห่งชาติที่ ๔๒/๒๕๕๘(ดูข้อมูลจากภาพกฎหมาย)ปริยานุช/จัดทำ๑๗ พฤศจิกายน๒๕๕๘วิศนี/ตรวจ๑๖ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๘ ง/หน้า ๒/๑๖ พฤศจิกายน ๒๕๕๘